
Veličinu prošlosti mjerimo po onome što nam je ostavila. Ako 
u svijetlu ove jednostavne istine promotrimo prošlost Vrboske, 
ovog malog mjesta u dnu duboke uvale, uzalud ćemo tragati za 
velikim događajima i za znakovima materijalne snage: nekoliko 
stotina ribara i težaka u naselju nedavno osnovanom, dvije turske 
provale, jedan pučki ustanak i međusobne raspre crkvenih bratov- 
ština, a iznad svega toga vrijeme, što protječe u svom neumitnom 
i jednoličnom toku. 

Pa ipak je ta prošlost u Vrboskoj ostavila vrijednosti mnogo 
dragocjenije od onih u gradovima, često daleko većim i moćnijim. 
Nesrazmjer je, zapravo, tako velik da predstavlja pojavu posebnog 
značenja: nema u našoj zemlji (a neznam, koliko ih uopće i ima?) 
naselja tako malog, a koje bi imalo ovakvo umjetničko blago: cio 
jedan oltar Paola Veronesa, jednu sliku iz radionice Bassana, dvije 
slike Alabardija, još nekoliko djela manjih majstora i dragocjeno 
raspelo od srebra; i sve do našeg stoljeća produžila se ljubav Vr- 
bovljana prema umjetnosti: prošlo je tek nekoliko decenija, što su 
na svoje oltare postavili slike Celestina Medovića i Marka Rašice. 

Postoje, dakle, vrijednosti, koje nisu materijalne prirode, nego 
se razvijaju u duhovnim oblastima. Koliko nas je puta povijest 
poučila, da su najtrajnije upravo one vrijednosti, koje dolaze iz 
pedručja umjetnosti? Treba zamisliti izaslanike vrbovačkih ribara 
i težaka, kako se u drugoj polovini 16. st. iskrcavaju na »Riva dei 
Schiavoni« u Veneciji i raspituju za najskuplje radionice mletačkih 
slikara. Jesu li oni bili svijesni ove jednostavne istine o pravim 
vrijednostima historije, to je teško reći. Ali da su o tome imali 
nejasnu slutnju, to je sigurno. 

Toj njihovoj slutnji imamo zahvaliti, što su u ovo malo mje- 
sto dovukli ovo blago i sačuvali ga kroz stoljeća. Kakav su pri- 
mjer time dali svima nama i kako smo ga rijetko slijedili! Ako im 
se odužimo hodočašćem u šumovitu uvalu njihovog malog mjesta, 
doživjet ćemo sjaj umjetnosti, koju ne ćemo nikad zaboraviti, kao 
što ne zaboravljamo ljepotu kakve stare priče. 


Juli, 1958. 


POLIPTIH PAOLA VERONESA U VRBOSKOJ 


. Jedna od lijepih spoznaja historije umjetnosti bez sumnje je 
ona o historijskoj egzistenciji umjetničkog djela. Neiscrpiva blaga 
starih kultura, pa i naših zaboravljenih oblasti i zabačenih pokra- 
jina, postojala su (u običnom, ahistorijskom značenju riječi) sigurno 
i prije no što su bila zahvaćena svijetlom kritike, objavljena i 
spoznata od naše današnje kulturne svijesti; ona su, doduše, posto- 
jala potencijalno, pa i realno, ako nam taj pojam u ovom slučaju 
nešto znači; ali ona nisu još postojala u svojoj historijskoj egzi- 
stenciji, kao dio naše stvarne spoznaje o vlastitim vrijednostima, o 
prošlosti, koja je, zapravo, uvijek i naša sadašnjost. 

Poliptih Sv. Lovrinca od Paola Veronesa i. njegove radionice, 
koji se nalazi u Vrboskoj na otoku Hvaru, lijep je primjer takve 
ahistorijske egzistencije. Čak ako je i bio dostigao izvjesnu slavu 
u sasvim lokalnim razmjerima, bilo je to pod krivim imenom. Kako 
se moglo dogoditi, da je pod tom sigurno časnom, ali tuđom zasta- 
vom doplovio do naših dana, te da je čak i pored toga ostao nepoznat 
svjetskoj javnosti i stručnoj kritici? A radi se pri tome o remek- 
djelu i o složenom kompleksu od osam slika, od kojih je barem njih 
pet dostojno općeg divljenja i posebne pažnje stručnjaka. 

Opet je, naravno, historijska sudbina uzrok tom fenomenu, ali 
ovaj put bila je to, nakon što su minule turske provale, mirna i 
blaga sudbina. Zabačeno u jednom lijepom, ali relativno slabo 
posjećenom kraju, na otoku Hvaru, nešto po strani od glavnih 
prometnih veza Dalmacije, ovo je lijepo djelo došlo do naših dana 
skoro nepoznato, ali u dobrom stanju, možemo čak reći nedirnuto 
tuđom rukom, makar je jasno, da je i tu vrijeme učinilo svoje. 
Čuvala ga je kroz to vrijeme ljubemorna i rijetko brižljiva pažnja 
stanovnika ovog malog mjesta, a ta je pažnja ujedno bila uzrokom, 
da je predmet, na koji je bila upravljena, ostao skoro sasvim 
neproučen: kad je bečka »Centralna komisija za povjesne i umjet- 
ničke spomenike« htjela krajem prošlog stoljeća dopremiti poliptih 


u Beč u svrhu čišćenja i restauracije, Vrbovljani su se tome uspro- 
tivili; nisu imali povjerenja ni u ovu visoku i vrijednu ustanovu. 
Profesor Eduard Gerisech morao je doći na lice mjesta, i tako je ovo 
djelo ostalo nefotografirano i nepoznato bečkim učenjacima. A 
nakon toga, kad je (izuzmemo li publikaciju G. Fiocca, koji je 1984. 
prema jednoj talijanskoj fotografiji publicirao i pravilno atribuirao 
tri središnja dijela poliptiha, a koja je publikacija kod nas ostala 
posve nepoznata), u četvrtom deceniju našeg stoljeća vrbovački 
poliptih bio objavljen u jednoj našoj stručnoj publikaciji, bilo je to 
učinjeno usput, sasvim površno i kratko, i ta je publikacija opet 
lijep primjer one čudne kritike, koja je po jednoj »sličnoj« pojedi- 
nosti, bez obzira na unutrašnju snagu cjeline i na umjetničku obradu 
te iste pojedinosti, znala pripisati sasvim drugom umjetniku. Bila 
je to Dorotea Westphal, koja je. 1937. objavila vrbovački poliptih 
kao rad Parrhasia Michelija, i tako je ovo veliko djelo najednom 
promijenilo svog autora; ali od najvećeg vrhunca venecijanske 
škole, Tiziana, spalo je preko noći na ovog trećerazrednog epigona. 
Možda je i to uzrok, zbog kojega poliptih iz Vrboske ni nakon toga 
nije pobudio pažnju stručnjaka i šire javnosti. Bez obzira na stilske 
oznake, kao i na ljepotu dobro vidljivu i na fotografijama, ovo 
djelo može se ocijeniti samo u neposrednom i punom doživljaju. 
Treba ga vidjeti u blagim lateralnim rasvjetama kapele ove male 
crkve, možda najbolje u popodnevnim satima, kad difuzno svijetlo 
ulazi s desna i razira platna oživljujući na njima čudesa, koja ni 
četiri minula vijeka nisu mogla ozbiljnije ugroziti. Tada ovaj modri 
prostor u sumraku iznad visoke zaobljene balustrade počima da 
živi ljepotom, kakvu su veliki majstori, a osobito ovaj, o kome 
govorimo, mogli stvoriti samo u svojim kasnim razdobljima; a u 
tom prostoru egzistencija ovih smirenih likova postaje tada realna 
u smislu najveće umjetnosti, s onim njihovim osjećajnim, ali 
suzdržanim licima, koja opet ukazuju na najzrelije stvaralačke 
mogućnosti. Pa kad nam se tako u čitavom nizu elemenata objavi 
prisustvo velikog majstora, a takvih nema mnogo ni u ovom 
čudesnom vremenu druge polovine cinquecenta, rješenje se nameće 
samo od sebe. Kako najosnovnije stilske oznake isključuju ime 
sugerirano od tradicije, preostaje samo jedno rješenje; a to je 
upravo ono, koje i stil i unutrašnje kvalitete do kraja potvrđuju. 


II. 


*A kako je moglo doći do toga, da ovakva umjetnost zaluta do 
ovog malog mjesta i ostane u njemu zaboravljena? 

To je zaista malo mjesto težaka i ribara, sada, kao što je bilo 
i u ono doba. Nalazi se u dubokoj, šumovitoj uvali na sjevernoj 
obali otoka, ali u nizu relativno bogatih varošica. U šesnaestom je 
vijeku Vrboska bila dio velike hvarske komune, a Hvar je uvijek 
bio »porto di poggiata« i sigurno zaklonište na jadranskom putu 
za Istok. Bio je to i snažan centar hrvatske humanističke književ- 
nosti, u kojem su i prije nemira iz 1510.—1514. g. i turskih pusto- 
šenja iz 1538. i 1571. g. crkve i samostani sigurno obilovali umjet- 
ničkim djelima. Sama Vrboska bila je na otoku treće mjesto po 
značenju i veličini, te se u suvremenim izvorima uvijek spominje 
kao »pagus«, varoš, a imala je tri crkve i cko 1000 stanovnika. 
Providur Nikola Donato piše u svom izvještaju 12. ožujka 1604. 
da su se čak plemići iz Hvara preselili u Vrbosku. 


Možda je potrebno ukazati na te ckolnosti, da bi se olakšala 
vjerojatnost ovako skuve narudžbe. Bio je to od početka 15. vijeka 
čest slučaj kod ovih ponosnih dalmatinskih komuna, koje su usred 
burne historije znale nabaviti i sačuvati mnoštvo umjetničkih djela 
lokalnih, kao i mletačkih majstora. Uostalom, i sam poliptih Sv. 
Lovrinca zahvaljuje svoj postanak ovoj burnoj historiji. Što je 
stradalo g. 1512., kada je providur Sebastijan Giustinian poslije 
nemira osvojio Vrbosku, te 1538. za turske provale, ne znamo, no 
sigurno je, da nakon turskog rata 1571. nije ostalo ništa. Uluz-Alija 
i Caracozzo, koji su pustošili Dalmacijom, spalili su i Vrbosku. 
Prema opisu anonimnog očevica više je nego sigurno, da je i crkva 
bila opljačkana i spaljena!). A to znači, da je godina 1571. terminus 
post quem za nastanak piliptiha Sv. Lovrinca. 

Datum, koji se uslijed tih okolnosti može utvrditi, dragocjen 
nam je tim više, što ubrzo nakon toga, nalazimo i drugi datum. 
Apostolski vizitator August Valier, veronski biskup, u svom izvje- 
štaju iz 1579. godine izvještava, da se na velikom oltaru crkve 
nalazi »krasna slika« Sv. Lovrinca?). 

Tim je uglavnom osiguran i terminus ante quem, jer nije vjero- 
jatno, da bi nakon turskog plačkanja Vrbovljani prije ovog polip- 
tiha bili u tako kratko vrijeme nabavili drugu neku sliku, niti bi 


neku drugu Valier istakao atributom »venusta«. Može se eventualno 
primijetiti, da vizitator spominje samo jednog sveca sa poliptiha, 
sv. Lovrinca; no to je u prvom redu najveći i centralni lik oltara, 
..a zatim patron crkve. Niti okolnost, što pri tome nije spomenuo 
ime slikara nije nimalo neobična: on to ne radi ni kod jedne, slike 
u cijelom svom inače vrlo sumarnom izvještaju. 

Može se, dakle, s velikom vjerojatnošću zaključiti, da je poliptih 
nastao u razdobliu između 1571. i 1579. godine. To je, uostalom, 
i posve razumljivo, jer to je upravo vrijeme, kada su stanovnici 
cijelog otoka obnavljali opustošene crkve). I od toga časa ovo 
remek-djelo utonulo je u polumrak svoje tihe egzistencije. Ime 
slikara bilo je zaboravljeno, samo su putopisci i lokalni histori- 
ografi. tu i tamo spominjali »glasovite vrbovačke slike«. One su 
zapravo izronile na svijetlo dana tek kad se je konzervator Mrs. 
Franjo Bulić iz Splita obratio 1896. u Beč »Središnjem povjerenstvu 
za povjesne i umjetničke spomenike« s molbom, da odredi pregled 
i popravak slika. »Središnje povjerenstvo« je to i učinilo odlukom 
od 20. veljače 1896., te je prof. Eduard Gerisch došao u Vrbosku 
da izvrši pregled i izvijestio je o tome svojim izvještajem od 17. 
listopada 1896. Odluka o popravku donesena je g. 1899., te se 
glasoviti bečki konzervator Gerisch povratio u Vrbosku i radio je 
na licu mjesta od 12. kolovoza do 5. rujna 1900.“). 

Budući da je tradicija pripisivala vrbovački poliptih 'Tizianu, 
Gerisch je u svom izvještaju smatrao potrebnim, da postavi izvjesnu 
rezervu pri tome, da ako i nije to Tizianovo djelo, da je u svakom 
slučaju nastalo pod njegovim nadzorom*). Je li ova tradicija imala 
kakvog stvarnog, makar i krivo protumačenog uporišta u nekom 
arhivskom podatku, danas više nije moguće utvrditi*). Nije, uslijed 
toga, nikakvo čudo, što su u nestručnoj publikaciji, u kojoj su prvi 
put ove slike objavljene, one bile atribuirane prema toj lokalnoj 


tradiciji"). No već slijedeća, stručna publikacija, do koje je došlo u . 


našoj zemlji, učinila je također nemotiviran obrat. Dorotea Westphal 
je u svojoj studiji »Malo poznata slikarska djela XIV. do XVII. 
vijeka u Dalmacija« pripisala  vrbovački poliptih  Parrhasiju 
Micheliju$). 

Ona je to, doduše, učinila s izvjesnom rezervom i približila je 
time stvar pravom krugu. Zapazila je i afinitete s načinom samog 
Paola Veronesa, ali je stvar skrenula na sasvim sporedan kolosjek?). 
Njena argumentacija u pravcu Parrhasija Michelija sastoji se u 
komparaciji. slike sv. Lovrinca (navodno od ovog slikara) iz depo- 
zita Accademije u Veneciji (sada u crkvi (S. Lorenzo u Vicenzi) sa 
sv. Lovrincem sa predele našeg poliptiha. Na prvi je pogleđ 
vidljivo, da je to samo izvanjska sličnost, nastala uslijed tipologije 
uobičajene u ovom krugu. Tvrda izvedba i neproduhovljeno, vul- 
garno lice svečevo ne mogu imati ničeg zajedničkog s ovim živo i 
duhovito slikanim predelama iz Vrboske, a jednako tako ne S 
visokom kvalitetom glavnih platna, I uopće, ovaj slikar, za kojeg 

A. Venturi piše, da je bio »un superficiale e forzato veronesiano«, 
daleko je, sudeći po sačuvanom opusu, od finoće i veličine poliptiha 
iz Vrboske, a njegovi poznati ženski tipovi, te tvrdi i glatki oblici 
odaju ga na prvi pogled. Što se tiče druge komparacije Doroteje 
We:tphal sa »Rođenjem princa« iz Prada, ona je također sasvim 
neuvjerljiva!!). 

Rješenje nam može dati samo pažljivi pregled poliptiha, čime 
ne mislim reći, da će problem svih njegovih dijelova biti moguće 
odmah riješiti. 

Poliptih se sastoji iz osam dijelova. Budući da je g. 1895. stari 
oltar zamijenjen novim oltarom po nacrtu kipara Ivana Rendića!), 
danas više ne znamo kako je poliptih ranije bio sastavljen. Obzirom 
na razliku u visini između središnje slike i dviju pobočnih, vrlo 
je vjerojatno, da se, prema tradicionalnom običaju, »Navještenje« 
nalazilo iznad ovih posljednjih, dok je »Bog otac« sve nadvisivao. 
Neprikladnost današnjeg oltara je u tome, što rastavlja i rasipa sve 
djelove, tako da uopće nije moguće postići jedinstveni doživljaj 
nekad jedinstvene cjeline. Stvar je upravo u tome, što je majstor 
zamislio sve tri glavne slike kao djelove jedinstvenog prostora, ma- 
kar figure i nisu međusobno povezane nikakvom akcijom; on ih je 
povezao konkavnom linijom visokog zida i modrim prostorom neba: 
Danas su one, nažalost, potpuno odijeljene teškim kolumnama oltara. 


U sredini tog prostora, na glavnom platnu (243xX 44 cm), nalazi 
se lik Sv. Lovrinca. Obučen u dalmatiku nježne crvene boje, koja 
je izvezena zlatom i šarenom svilom, on gleda u vis uznesena lica, 
držeći lijevu ruku na grudima. Manipul je iste boje, štola i manšeta su 
ljubičaste, a alba bijela. Na dalmatici izvezeni su, gore, sv. Petar i sv. 
Pavao, a dolje sv. Bernardin sienski i sv. Bonaventura. Ova dva poslje- 
dnja lika prikazana su tako uvjerljivo i živo, da je velika šteta, što sam 
u stanju reproducirati ih samo u lošim fotografijama. U desnoj ruci 
sv. Lovrinac drži svoj mučenički atribut, t. j. rešetke, i palmu Na 
njegovoj lijevoj strani, do nogu, nalazi se velika zlatna kadionica, 
a gore, na balustradi, navicella za tamjan. Kako on stoji na povi- 
šenom podnožju od dviju stepenica, a sav je zatvoren u bloku swje 
teške odjeće, djeluju monumentalno, s onim svojim herojskim licem 
na pozadini modrog neba. Visoka se balustrada, naime, u sredini 
prekida, čime je izbjegnuta monotonija, a prostor ovog ne odviše 
zanimljivog zadatka (tri uspravna svetačka lika na oltarnoj slici) 
riješen je invenciozno i originalno. Treba, naravno, voditi računa 
o tome, da je majstorova radionica ikonografski zadatak s određe- 
nim brojem svetaca i prizora dobila od bratovštine, te otuda treba 
tumačiti i ovaj ponešto već arhajski oblik poliptiha. No sama raspo- 
djela neobično visokog središnjeg dijela je tipično veronesovska: 
iznad lika sv. Lovrinca otvara se nebo i otkriva jednu od najljepših 
skupina, koju je u ovoj temi majstor zamislio, Bogorodicu s Isusom 
i dva anđela svirača. Bogorodica sjedi u crvenoj haljini, koja se 
ističe vrlo diskretno, i u modrom plaštu, koji se prelijeva slikari 

kistom sigurnim i virtuoznim. iznad drugog, široko rastvorenog 
svilenog plašta sivo-srebrne boje otvara se žuto nebo s vijencem 
anđeoskih glavica. A tako isto prelijevaju se haljine anđela, oba koji 
sjede do njenih nogu i sviraju u velike lutnje. Lijevi anđeo je obučen 
u crveno-smeđu tuniku sa zlatnom postavom, a desni je u plavom 
plaštu, te u crvenoj tunici, koja se prelijeva u žuto. Premda je ovaj 
dio prilično stradao (Kuničić spominje, da je prije Gerischova čišće- 
nja bio upravo nevidljiv) čar cijele grupe je izvanredan, a treba 
zamisliti finoću izvedbe na površini, koja je u svemu široka samo 
80 centimetara. 

Samo velik slikar, koji je imao apsolutnu mogućnost da točnim 
srazmjerima i sigurnom sintezom monumentalizira oblike, mogao 
je izvesti efekat, koji likovi i na reprodukcijama postižu: pobočna 
platna, naime, imaju dimenzije 163 x 58 em, a to znači, da su široka 
tek nešto više od pola metra. I sada treba pogledati reprodukciju 
Sv. Nikole barskoga, ovaj monumentalni lik biskupa, kome orna- 
mentalno bogatstvo pluvijala i virtuozna igra svijetla na njemu ni 
malo ne dokidaju veličajnost. Lik živi u svom prostoru u tako 
savršenoj plastičnosti, da se može uzeti kao klasičan primjer vene- 
cijanskog realiziranja volumena tonskom modelacijom. Ali u toj su 
modelaciji sjene tako prozirne i intenzivno obojene lokalnom bojom, 
da cio lik upravo sjaji žutilom; jer to je, naime, boja pluvijala: 
limunova žuta boja intenzivirana zlatnim vezom brokata i bojama 
likova izvezenih na rubu, te poduprta bijelom bojom albe. K tome 
treba dodati sivu boju postave i zlatne jabuke, koje svetac drži fino 
slikanom rukom. Iznad zida je opet gusto plavetilo neba, tako da 
se ove dvije boje, modra i svijetlo-žuta, sudaraju u neobičnom 
dragocjenom skladu, 

Na lijevoj strani je lik Sv. Ivana Krstitelja. To je slika najviše 
oštećena, jedina koju ni Gerisch nije mogao restaurirati na licu 
mjesta, nego ju je morao ponijeti sa sobom u Beč. Osobito sredina 
Krstiteljeva tijela je ponešto zamračena, ali cjelina ipak djeluje 
impresivno. Čitavo tijelo je pokrenuto. Lijevom rukom svetac 
pridržava knjigu i rub modrog plašta _ u: vrlo kompliciranoj 
situaciji, a desnom visoki štap s križem. Krzno je smeđe boje, a 
knjiga bijela. Lijevo dolje leži bijelo janje, a iznad svečeva lika 
otvara se opet nebo s lakim bijelim oblacima. 

Predele (veličine 22 X 44_cm) također su mala remek-djela. 
Skoro u minijaturnim razmjerima, ali s nevjerojatnom živošću i 
egzaktnošću, one opisuju složene prizore iz života sv. Lovrinca, Ona 
na lijevoj strani, »Sv, Lovrinac dovođi Valerijanu siromahe«, prika- 
zuje dubok prostor, sa perspektivom zelenkasto-bijelih palača na 
pozadini zeleno-plavog neba. Na dnu ulice, u sredini, dva čempresa 
vijore na vjetru, a desno s terase gledaju minijaturni likovi. Spri- 
jeda, pod zlatno-smeđim baldahinom, je Valerijan na prijestolju 
u grimiznom odijelu s vojnicima, a desno slikovita gomila bogalja 
i siromaha, slikana »impresionističkom« slobodom, sa sitnim pote- 

zima kista. Na toj gomili prevladava smeđe-žučkasti ton, veliki 
bogalj u sredini obučen je u plavo, žena na desno u haljinu žute 
boje. Svečev je lik postavljen u sredini kao živa akciona veza 
između dviju grupa. No prava veza je u boji i u žućkasto-zlatnoj 
atmosferi, koja i čini veliku ljepotu ovih malih sličica, značajnih 
upravo po tome, što predstavljaju, u posljednjim decenijama 15. 
vijeka, rijedak primjer već arhajskog oblika oltarne predele. Druga 
sa »Mukom sv. Lovrinca« iste je vrijednosti: u pozadini, desno, su 
palače, lijevo gradski tornjevi uglavnom tople žućkaste boje, a u 
sredini lik poganskog božanstva. U prednjem planu, desno, Valerijan 
s vojnicima, lijevo svetac položen na vatru i krvnici pokrenuti živim 
kretnjama. Desni krvnik je u crvenoj haljini, lijevi u maslinasto- 
zelenoj. Treba pogledati autentičnost njihovih kretnja i diferensi- 
ranost rasvjete točno odmjerene s desne strane, i čitavu realnost 
prostora, što se potpuno odvija u dubinu, da utvrdimo kako se 
nalazimo pred djelima velikog umjetnika. 

Kod malih slika »Navještenja« (50 X 50 cm) stvar postaje odmah 
jasnija; barem u tome, što je na prvi pogled očito, da su rađene 
drugom mnogo nevještijom rukom. One su neobičnog oblika, i sli- 
kane su sasvim u stilu iste radionice, ali bez života u tijelima i u 
osjećajima, Na lijevo je »Anđeo navjestitelj«, na desno kleči »Dje- 
vica« pred klecalom. Prizor se odvija u nekom trijemu, od kojega 
se u pozadini vide dvije kolumne. Iza njih je nebo s obrisima brije- 
gova. Možda je najslabiji dio sama Djevica, nespretna obrisa i tupa 
lica, s onom nesrazmjerno velikom rukom na grudima. »Bog otac« 
(drvo 14 X 62 em) na malom trokutu tvori iznad svega logični zavr- 
šetak. On je prikazan kao starac blaga lica s pokroviteljski raši- 
renim rukama. 

Možda ne bi trebalo, da i mi upadnemo u istu pogrešku i da 
gradimo atribuciju na temelju sličnosti. One su, doduše, u ovom 
slučaju toliko brojne, da obuhvaćaju velik ikonografski i formalni 
inventar, kao i stilsko osjećanje majstora, kome mislim da vrbo- 
vački poliptih pripada; no bitna je ipak ona unutrašnja poezija, 
koja iz ovih slika zrači i veže se intimno s općom atmosferom ovog 
slikarstva, i koja je uvijek inherentna likovnoj obradi, nedjeljiva 
čak od samog »rukopisa«. Ona je upravo u ovoj uvjerljivoj, ali tihoj 
egzistenciji stvari, u vibriranju atmosfere više spiritualne, negoli 
fizičke, a koja tvori jedinstvo djela i njegovo posljednje opravdanje. 

Treba li, možda, opet naglasiti, da je ikonografski zadatak bio 
unaprijed određen i da se rješenje s ograđenim polukružnim pro- 
storom često nalazi u djelu Paolovu (»Navještenje« iz Beča, »Pieta 
sa svecima« iz S. Giuliana u Veneciji)? Način, pak, na koji je u 
vrbovačkom poliptihu u sredini otvoren prostor i postavljen lik 
sv. Lovrinca, to jednostavno i »moderno« integriranje poliptiha 
jednim arhitektonskim elementom, znaci su suvremenih mogućnosti. 
A ova razdioba središnjeg platna još je češća na oltarnim palama 
Paola Veronesa; vizija Madone sa djetetom iznad uznesenih glava 
gvetaca i mučenika za njegov je način, tako reći, znak raspozna- 
vanja; počevši od oltarne pale u S. Sebastianu i »Muke sv. Giuliana« 
iz Riminija do »Assunte« i, možda, iz ovog posljednjeg razdoblja, 
do onog poznatog crteža iz Berlina!%), A na tim slikama nalazimo 
uvijek upravo ovaj tip Bogorodice, najčešće s djetetom, tip, koji 
možemo pratiti od male slike »Bogorodice sa sv. Valentinom i sv. 
Antunom« iz S. Sebastiana u Veneciji kroz cio niz radova, koje je 
suvišno i napominjati; a da se na sve tri spomenute pale, te na 
crtežu iz Berlina, javlja gore u polukružnom završetku platna onaj 
vijenac anđeoskih glavica (kao i u Vrboskoj) to naravno može biti 
običaj botege, ali je očito najprisnije vezan s Paolovim autografskim 
radom. Radi se, međutim, više o ljepoti i delikatnosti grupe sa vrbo- 
vačkog oltara, koja je po kvaliteti iznad mnogih drugih, negoli u 
takvim detaljima, kao što je, na primjer, rašireni plašt, što ga sa 
strane podržavaju anđeli, upravo kao što vidimo na berlinskom 
crtežu i čak, mnogo ranije, na pali iz S. Zaccaria (Akademija) pa 
i na ovoj već spomenutoj iz Riminija“). Radi se očito o ličnoj predi- 

lekciji, kao što se o njoj radi i kod tipova anđela. Ovi sa vrbovačkog 
oltara su tako izrazito Paolovi, da je opet suvišno nabrajati sve one 
njima slične; no ako treba, može se spomenuti anđele svirače sa 
»Zaruka sv. Katarine« (Akademija): to su njihova braća po najužem 
stvaralačkom srodstvu. I upravo tipološška komparacija čini mi se, 
da je osobito uvjerljiva, jer sve su to lica i stavovi, koje često susre- 
ćemo ha slikama ovog slikara; tako je sv. Nikola tipično Veronesov 
lik ne samo, po izvanjskoj aparaturi, koja je na »Sv. Gimignanu i 
Severu« u Modeni bez sumnje monumentalnija i somptuoznija, ali 
bez ove intimne privlačnosti i fine igre svijetla. Za lice ovog sveca 
nije teško naći usporedbe, tek je ovo nekako blaže, makar je slikano 
nesumnjivo slabije. I lice sv. Lovrinca je neobično lijepo u svojoj 
suzdržanoj ekstazi, a nije moguće ne sjetiti se lica nekih apostola 
s »Assunte«, lica sv. Lovrinca sa pale Malipiero u S. Giacomo 
delPOrio (1573.), te svečevog lica sa »Čuda sv. Pantalona« (S. Panta- 
lone, Venecija) iz posljednjih godina života). Jednako je tako izra- 
zito Paolovo lice Boga oca sa malog trokutnog platna, a osobito ono 
sv. Ivana Krstitelja. Kadgod je Paolo Veronese htio stvoriti idealno 
svetačko lice, ono je izlazilo slično ovom posljednjem; česte su takve 
fizionomije Krista na »coenama«, na »Večeri u kući Levijevoj« 
(1573), na primjer; te na »Ozdravljenju paralitičara« iz Rouena; za- 
tim lice na slici iz S. Giuliana u Veneciji (1584.), lice hodočasnika 
sa »Večere Grgura Velikog« u svetištu Monte Berico u Vicenzi 
(1572.)19), No i cio ovaj lik Krstitelja je izrazito Paolov, s onim 
traženim stavom i jednom ncgom zabačenom u stranu!"), Kako je 
ta noga modelirana, a ruka otkrivena sve do ramena, to se može 
naći toliko puta na prizorima svetačkih martirija. Jedva da je po- 
trebno spominjati pojedinosti akcesorija: mučeničku palmu onako 
raščešljanu!*), upravo ovakvo melo kovrčavo janje, što na Paolovim 
slikama stalno prati Krstitelja!?), i napokon, onu bijelu oriflamu, 
što u Vrboskoj visi na Krstiteljevu križu, točno kao na slici iz gale- 
rije Borghese u Rimu s jasno vidljivim ECCE.. ,2). : 

Možda nam sada izgleda i suvišno ovo nabrajanje kongruencija 
ali stvar zapravo i nije u tome, što se one mogu naći često u uvjer- 
ljivoj podudarnosti; stvar je u tome, što ih se toliko mnoštvo nalazi 
skupljeno na ovom jednom mjestu bez napadnog podražavanja i bez 
snižavanja razine, što obično odaje neku drugu umjetničku i uopće, 
duhovnu prirodu. Ovdje, međutim, sve je uklopljeno prirodno i 
nenametljivo po nužnosti same stvari i doživljaja, koji pokazuje 
cjelovitost i dosljednost definirane ličnosti. A primjer takve meha- 
ničke transkripcije nalazimo i na vrbovačkom poliptihu: anđeo s 
»Navještenja« je također paoleskan, upravo preslikan s bečkog »Na- 
vještenja« ili kojeg drugog, ali kako je blijed u izvedbi i mrtav u 
zaustavljenoj kretnji drvene lutke! Ili sama Djevica, što kleči u 
nerazvedenom oklopu teške draperije.s onom prevelikom rukom: i 
neprođuhovljenim licem. Usporedba s Paolovim .»Navještenjem« iz 
Detroita (Pallucchini, Katalog, 86) pokazuje, doduše, veliku blizinu 

u gesti ruku Bogorodice, u njenoj draperiji i u klecalu, ali ruka se 
saradnika ipak odaje evidentnošću, koja frapira upravo zbog uspo- 
redbe s blizim remek-djelima. 

Jer u današnjoj kompoziciji oltara ove male sličice »Navje- 
štenja« nalaze se sasvim blizu predela, i tu je nesrazmjer kvalitete 
osobito očevidan; tako se problem ovih predela s prizorima iz života 
svečeva ističe još većom oštrinom. Ako su one Paolove, na što 
. upućuje kvaliteta, koja se ni jednom poznatom saradniku pripisati 
ne može, onda tu imamo neobičan fenomen majstorova stila u mini- 
jaturnom načinu predele. »Brza« obrada sa sitnim tekućim potezima 
diktirana je malim formatom, dok podudarnosti možemo također 
naći: lik na vatri pruženog sv. Lovrinca potsjeća na lik sveca iz 
njegova martirija u crkvi sv. Sebastijana u Veneciji, a ako one žene, 
što na velikoj slici »Sv, Marka i Marcelina« u istoj venecijanskoj 
crkvi prikazuju svecima svoju djecu, zamislimo izvedene u sasvim 
malom formatu, možda ne će mnogo diferirati od majki sa djecom 
na prvoj predeli poliptiha u Vrbcskoj; kao što uopće ove sličice nisu 
drugo, negoli vanredne redukcije velikih Paolovih platna. Arhitek- 
ture pogotovo: onu zgradu s polukružnim prolazom između dvo- 
strukih korintskih stupova i s terasom, sa koje gledaoci posmatraju 
prizor na trgu, sa predele »Sv. Lovrinac dovodi Valerijanu siro- 
mahe«, naći ćemo u doslovnom obliku na upravo spomenutoj vene- 
cijanskoj slici, zatim u »Gozbi na Kani« u Drezdenu (1571.), na 
»Večeri Grgura Velikog« u Monte Berico (1573.), ovdje čak s istim 
povijenim čempresima u pozadini?!) Ako nam pak treba usporedba 
sa malim sličicama iz opusa Paolovog, dovoljno je naše predele 
usporediti s mitološkim prizorima iz muzeja u Bostonu. Na prizoru 
sa Atalantom i Meleagrom naći ćemo muški lik vrlo sličan onom 
visokom bogalju sa vrbovačke predele »Sv. Lovrinac dovodi siro- 
mahe pred Valerijana«; a da i ne govorimo o duktusu kista i o 
načinu modeliranja malih figura?) No ponavljam, sve te pojedi- 
nosti nisu najodlučnije za ocjenu kao ni za atribuciju; odlučno je 
atmosfersko jedinstvo, koje ove likove, stvari i cio prostor veže u 
cjelovitu viziju; a to jedinstvo nije moglo nastati pod kistom nekog 
podređenog saradnika. 

"Teško je pretpostaviti, da se u užem Veronesovu krugu može 
još naići na neko osobito iznenađenje. Saradnici, koji su nam i u 
koliko su nam poznati, isključuju se svojom inferiornošću. Od »Vero- 
nezovskih nasljednika« dolazi iz hronoloških razloga u obzir (ako 
isključimo nećaka Alvise dal Frisa zbog njegove očite niske razine) 
samo brat mu Benedetto, koji je radio s Paolom otprilike od početka 
pedesetih godina. No dovoljno je, među ostalima, promotriti sliku, 
koja se zbog teme najviše nameće za usporedbu, »Djevicu u gloriji 
sa svecima« iz Uffizia, da svaka pomisao bude otklonjena; možda 
ga se, zbog izvjesnih detalja nabcra na draperijama može dovesti u 
vezu s »Navještenjem«?). A da bi se netko izvan radionice, to jest 
netko iz šireg kruga Veronesova upliva mogao ovako prisno pribli- 

žiti duhu, oblicima i pojedinostima majstorovim, to mi se čini 
isključeno. 2 

Preostaje da zaključimo. Ovo duboko proosjećano djelo velikog 
dekoratora i pripovjedača interpolira se (točno prema vremenu svcg 
nastanka) u stvaralački period osmog decenija, kad su se i vanjske 
(formalne) i unutarnje (osjećajne) kvalitete počele zgušnjavati, kao 
što se obično sve zgušnjava u kasnim razdobljima. Ako pretposta- 
vimo, da je nakon turske provale (1571) moralo proteći nekoliko 
godina dok je poliptih naručen, izrađen i dopremljen, a znamo da 
se g. 1579, već nalazio na svom mjestu, vrijeme njegovog nastanka 
možemo odrediti otprilike od 1576.—1578. Taj osmi decenij počinje 
slikama rađenim za familiju Cuccina, sa kojima Paolo započima 
evoju evoluciju prema toplijim tonalitetima?“). 

Javljaju se sada sve češće nebesa vlažna i tamnija, a u prosto- 
rima, koji se pod njima prostiru prema modrim daljinama, zbivaju 
se legendarni prizori ili, kao u Vrbovskoj, stoje ekstatični i zami- 
šljeni likovi svetaca. To je vrijeme, u kome umjetnost Paola Vero- 
nesa postaje dublja i u izvjesnom smislu introvertirana. Ima još 
blistavog sjaja boja i aparature, ali i one su sve očitije upravljene 
prema nekom osjećajnom lirizmu ili ga barem prate u skladu, koji 
nas više ne odbija razmetljivom raskoši. Ono što smo nazivali mani- 
rizmom i što je stvarno označavalo početak Paola Veronesa i mnoge 
njegove kasnije peripetije, kao da se. sada zgušnjava i ustaljuje u 
smislu nekog novog klasicizma; to ustvari Veronesova umjetnost 
uvire na kraju stoljeća u klesičnu struju venecijanskog slikarstva, 
koja je — už sve egzaltacije manirizma — kroz cijelo vrijeme 
latentno postajala, a preformirala se i oblikovala sada u novom 
smislu, mnogo slobodnije i osjećajnije. I čini se, keo da se u tome 
i sastojao smisao umjetnosti ovog velikog slikara. 

Jasne boje Paolovih kristalno čistih oblika zastrle su se na 
najboljim djelima ovih posljednjih dvaju decenija nekim sentimen- 
talnim velom, za koji je Pallucchini rekao, da označuje intimnost 
sutona i blizinu noći obasjanih mjesečinom. A možda je na poliptihu 
iz Vrboske taj krepuskolarizam još više istaknut, jer je izbjegnuto 
sve što je suvišno u iluziji i u opisivanju. Naravno, iluzija realiteta 
nije zanemarena: ona je u titranju svijetla na odjeći, u plastičnoj 
uvjerljivosti likova, u modro-žutom svjetlucanju atmosiere ovog 
prostora; ali iznad neposredne realnosti likova, predmeta i svijetla 
živi na ovom poliptihu realnost visoke umjetničke ljepote i jednog 
uzvišenog duha. A igra sudbine je htjela, da ovo lijepo očitovanje 
tog duha ostane kroz vijekove sačuvano u jednostavnoj crkvi iznad 
malog hvarskog ribarskog naselja i da skoro nedirnuto stigne do 
naših dana. ; 

BILJEŠKE 


Anonimni pisac piše iz hvarske tvrđave 19. i 20. augusta 1571. 
o tome slijedeće; »A mezzo gicrno venne nova, che Citta Vecchia 
e Varbosca si abbrucciava, e che Turchi per tutto erano sper- 
pagnati per monti i piani a cercar persone«; »... Dapoi seritta 
si hebbe aviso, che a Citta Vecchia tutto era dato alla fiamma; 
similmente anche a Varbosca. Questo loco fu trovato abbando- 
nato, perche tutti si bavevano ritirato alla montagna ditta Gvosd, 
et tutti altri circonvicini loci al numero di 2500 anime, ali qual 
Caracozza con duoi millia Turchi ha dato assalto...« Simeon 
Ljubić, Commissiones et relationes venetae, III. Zagreb, 1880. 
Str. 275. 


»Altare maius sub titulo Sti Laurentij habens palam venu- 
stam ...« Visitatio Apostolica Valiera, 1579. Prijepis učinjen 1641. 
prema. originalu »Visitationis Apostolicae Dalmatiae factae per 
Reverendissimum q. Augustinum olim Episcopum Veronensem in 
Civitate, et Diocesi Pharensi de anno 1579...« u Archivio Sacrae 
Congregationis Episcoporum et Regularium u Rimu. Prijepis se 
nalazi u Kaptolskom arhivu u Hvaru. Fcl. 31 


Može li nešto značiti eventualni prigovor, da cvo malo opljačkano 
mjesto nije moglo odmah nakon provale Turaka učiniti toliki 
materijalni napor? Treba znati, da Vrboska živi od vinograda 
i od mora, a oni su neuništivi. Sa prinosima, kcje su ribari i težaci 
redovno davali crkvi i bratovštinama, a sigurno i s izvanrednim 
naporom u svrhu obnove crkve, to nije bilo ništa neobično. Treba 
voditi računa, da su nakon toga skoro svi oltari vrbovačkih 
crkava ukrašeni slikama nabavljenim u Veneciji. U istoj crkvi 
Sv. Lovrinca nalazi se lijepa slika iz radionice Bassana »Gospa 
od Ruzarija« sa 15 medaljona i umijetnički izrađen križ od srebra 
težak 3,19 kg, krivo atribuiran Benvenuto Celliniju. U susjednoj 
crkvi-tvrđavi Sv. Marije od Milosrđa nalaze se slike: »Porođenje 
Marijino od Gian Antonija Sciuri (ili Scilluri) oko 1625.—1627.; 

»Pieta« i »Uskrsnuće« od Giuseppe HJaBafnija, »Gospa od K= r- 
mena« od Stefana Celestija. 


Možda nije nevažno napomenuti zanimljivu situaciju u odno- 
sima između dviju crkava, kojoj po svoj prilici moramo zahvaliti 

obilje umjetničkih slika u Vrboskoj. Crkva Sv. Lovrinca (nastala 
tek nakon biskupovanja L. Michelija, 1483.—1490., prema podatku 
zaopćenom mi od Nike Dubokovića) i crkva Sv. Marije od Milo- 
srđa (nastala vjerojatno nešto prije) bile su crkve dviju bra- 
tovština, odnosno patronata, koje su tokom 16. i 17. vijeka vodile 
beskonačne i često krvave borbe za »cura animarum« i za pri- 
oritet u mjestu. Jasno je, da su u toj situaciji međusobnih 
rasprava i takmičenja oba patronata nastojala, da svoje crkve 
ukrase što bolje, i da u tu svrhu nisu žalila žrtava. 


Vidi o svemu tome: P. Kuničić, Vrboska i njene rijetkosti, Sara- 
jevo 1902. — Kuničić je bio očevidac tih događaja. 

P. Kuničić, op. cit., str. 24. 

P. Kuničić u spomenutom djelu, koje je lokalpatrictskog značaja, 
piše bez ikakve dokumentacije, vjerojatno na osnovi starije lite- 


rature, slijedeće: »Osim toga imamo potvrdu, da su to Tizianove' 


radnje u bilješci o Vrboski, koja se nalazi u biskupskom arhivu 
u Hvaru: ,Pagati al maestro Tiziano Vecelli 1000 ducati'.« — No 
tu bilješku nitko od istraživača nikad nije vidio, niti je bilo 
moguće pronaći u arhivu nešto slična. — Vidi također F. Kester- 
čanek, Tizian i njegov atelijer, »Obzor«, 11. novembra 1940. — 
Tizianovo ime nalazimo ranije kod Franz Pettera (Dalmatien in 
seinen verschidener Beziehungen, Gotha 1857. IL, str. 145), koji 
čak dovcdi Tiziana u Hvar i već spominje navodni račun u hvar- 
skom arhivu; zatim kod F. G. Jacksona (Dalmatia the Quarnero 
and Istria, Oxford, 1887. Vol. II., str. 216—217). 


P. Kuničić, op. cit., str. 23—85. 


»Rad«, Jugoslavenska Akademija znanosti i umjetnosti, knjiga 
258, str. 35—38. Zagreb, 1937. 


Jednu uzgrednu aluziju o Veronesu bio je nabacio i A. Dudan, 


La Dalmazia nell'arte italiana, Milano 1922. — A. Bacotich na. 


osnovu Jacksona i Kuničića pripisuje poliptih Tizianu »Vrbosca, 
la chiesa-fortezza e i dipinti di Tiziano«, u Archivio storico per 
la Dalmazia, vol XIV., 1933.). — I B. Berenson je tri glavne 
slike vrbovačkog poliptiha unio u svoj veliki katalog pod ime- 
nem Paola Veronesa. Koliko mi je poznato, uvaženi učenjak nije 
poznavao poliptih »de visu«. Do te atribucije došao je na osnovu 
fotografije, koju su Talijani snimili za vrijeme okupacije nakon 
Prvog svjetskog rata, a koja se nalazi u Gabinetto fotografico 
nazionale u Rimu. Nakon toga je atribuciju tih triju središnjih 
platna preuzeo Giuseppe Fiocco u II. izdanju svoje knjige o 
Paclu Veronesu, 1934. On piše: »Sa uobičajenom fantazijom on 
stvara nove egzemplare u »Bogorodici, koja se javlja Sv. Luki« 
u crkvi ovog sveca u Veneciji (tabla CXLVI, b), u drugoj, koja 
se u gloriji javlja između Sv. Lovrinca, Ivana Krstitelja i Nikole, 
podijeljenim arhaički u obliku poliptiha u župnoj ćrkvi u Vrbo- 
skoj na otoku Hvaru u Dalmaciji« (G. Fiocco, Paolo Veronese, 

ed. Velori plastici, 1934., str. 78). Na tabli CLIV. pisac reprodu- 
cira spomenute tri slike, dok za predele i ostale dijelove, čini 
se da ne zna, Karakteristično je, da je ova publikacija ostala kod 
nas nepoznata, tako da sam za nju doznao tek nakon završene 
studije, a ne spominje je niti Dorotea Westphal u svom prikazu. 


*) Reprodukcija u Monetshefte fiir Kunstwissenschaft, V., 1912., 
tb. 91. 


11) Reprodukcija kod A. Venturi, Storia dell'arte italiana, VII, 4., 
sl. 751. 

1?) P. Kuničić, op. cit., str. 23. 

2) A. Venturi, op. cit. IX. 4., sl. 598, 637, 662. — R. Pallucchini, 
Veronese, sl. 136, Bergamo, 1939. 1. ed. 

19) A. Venturi, op. cit., sl. 564, 662. 


55) A, Venturi, op. cit., sl. 637; R. Pallucchini, Mostra di Paolo Vero- 
nese, Catalogo, sl. 62; R. Palluechini. Veronese, str. 143. 


1%) R. Pallucchini, Veronese, str. 94; A. Venturi, op. cit., sl. 612; 
R. Pallucchini, Veronese, st. 138; Orliac, Veronese, 1940., str, 82. 


1) A. Venturi, op. cit., sl. 598, 668; Meissner, Veronese, 1897., sl. 47. 
#) R. Palucchini, Veronese, str. 4, 40, "72, 102, 136 i t.d. 

1) A. Venturi, op. cit., 598, 604 i t. d. 

2%) A, Venturi, op. cit., sl. 668. 

21) A, Venturi, op. cit., str. 596, 616, 632i t.d. 

*?) R. Pallucchini, Mostra di Paolo Veronese, Catalogo, sl. 31—34. 
*) A. Venturi, op. cit. sl. 784, 780. 

24) Vidi R. Pallucchini, Veronese, str. 79. 

SLIKE 


1. Paolo Veronese, Poliptih Sv. Lovrinca — tri centralna dijela. 


2. Paolo Veronese, Polip- 
tih Sv. Lovrinca — sredi- 
šnje platno. 


3. Paolo Veronese, Sv. Lovrinac — detalj sredi- 
šnjeg platna. 


4. Paolo Veronese, Sv. Bonaventura i Sv. Bernardin na dal- 
matici Sv. Lovrinca — detalj središnjeg platna. 


5. Paolo Veronese, Bogorodica s djetetom i anđelima — detalj središnjeg 
platna. 


GE PKK IM UA 


6. Paolo Veronese, Sv. 


Nikola Barski — desno 
platno centralnog dijela 
poliptiha. 


7. Paolo Veronese, 


SV. 


Ivan Krstitelj — lijevo 
platno centralnog dijela 


poliptiha. 


8. Paolo Veronese, Sv. Lovrinac dovodi siromahe Valerijanu. 


9. Paolo Veronese, Sv. 
Lovrinac dovodi siroma 


he Valerijanu — detalj. 


10. Paolo Veronese, Muka Sv. Lovrinca. 


11. Paolo Veronese, Mu- 


ka Sv. Lovrinca — detalj. 
\ 


12. Pomoćnik Paola Veronesa, Anđeo s Navještenja. 13. Pomoćnik Paola Veronesa, Djevica s Navještenja. 


14. Paolo Veronese, Bog Otac. 

POPIS SLIKA 


. Paole Veronese, Poliptih Sv. Lovrinca — tri centralna dijela. 
. Paolo Veronese, Poliptih Sv. Lovrinca — središnje platno. 
. Paolo Veronese, Sv. Lovrinac — detalj središnjeg platna. 

. Paolo Veronese, Sv. Bonaventura i Sv. Bernardin na dalma- 


tici Sv. Lovrinca — dGetalj središnjeg platna. 


. Paolo Veronese, Bogorodica s djetetom i anđelima — detalj 


središnjeg platna. 


. Paolo Veronese, Sv. Nikola Barski — desno platno central- 


nog dijela poliptiha. 


. Paolo Veronese, Sv. Ivan Krstitelj — lijevo platno central- 


nog dijela poliptiha. 


. Peolo Veronese, Sv. Lovrinac dovodi siromahe Valerijanu. 
. Peolo Veronese, Sv. Lovrinac dovodi siromahe Valerijanu — 


detalj. 


. Paolo Veronese, Muka Sv. Lovrinca. 

. Paolo Veronese, Muka Sv. Lovrinca — detalj. 

. Pomoćnik Paola Veronesa, Anđeo s Navještenja. 
. Pomoćnik Paola Veronesa, Djevica s Navještenja. 
. Paolo Veronese, Bog otac. 


Historijski arhiv je počašćen što može objaviti studiju prof. 
dra. Grge Gamulina o poliptihu Paola Veronesa u Vrboskoj, koja 
je pred tri godine štampana u međunarodnom likovnom časopisu 
»Arte Veneta« u Mlecima. Ovom stuđijom naš uvaženi stručnjak, 
i domaći sin, odaje priznanje umjetničkoj visini ove velebne grupe 
slika, koja je ne samo najveće umjetničko blago otoka Hvara, nego 
može stajati u redu platna iz velikih svjetskih muzeja, kao djelo 
jednog od najvećih majstora čovječanstva. 

Ovom publikacijom Historijski arhiv udovoljava jednoj od 
glavnih svojih dužnosti, naime nastojanju, da se kulturni svijet 
upozna s umjetničkim vrijednostima i ljepotama otoka Hvara, koje 
se na otoku nalaze zaslugom razumijevanja naših pređa, i time do- 
prinosi kulturnoj afirmaciji našega naroda i domovine, 


NIKO DUBOKOVIĆ NADALINI 


